CELEX: 62006FO0115
Language: fi
Date: 2007-10-17 00:00:00
Title: Virkamiestuomioistuimen määräys (toinen jaosto) 17 päivänä lokakuuta 2007. # Carlos Sanchez Ferriz ym. vastaan Euroopan yhteisöjen komissio. # Virkamiehet - Henkilöstö - Ylennys - Tutkittavaksi ottaminen. # Asia F-115/06.

VIRKAMIESTUOMIOISTUIMEN MÄÄRÄYS(toinen jaosto)
      
      17 päivänä lokakuuta 2007
      Asia F-115/06
      Carlos Sanchez Ferriz ym.
      vastaan
      Euroopan yhteisöjen komissio 
      Henkilöstö – Virkamiehet – Ylennys – Merkitsemättä jättäminen ylennettyjen virkamiesten luetteloon – Vuoden 2005 ylennyskierros – Etusijapisteet – Ansiot – Virkaikä – Lainvastaisuusväite – Tutkittavaksi ottaminen
      Aihe: EY 236 ja EA 152 artiklan nojalla nostettu kanne, jolla Carlos Sanchez Ferriz ja yhdeksän muuta komission virkamiestä vaativat
         ensisijaisesti vuoden 2005 ylennyskierroksen yhteydessä ylennettyjen virkamiesten luettelon kumoamista siltä osin kuin heidän
         nimiään ei ole kyseisessä luettelossa ja toissijaisesti kyseisellä ylennyskierroksella tehtyjen heitä koskevien etusijapisteiden
         antamista koskevien päätösten kumoamista.
      
      Ratkaisu: Kanne hylätään osittain selvästi perusteettomana ja jätetään osittain tutkimatta, koska sen tutkimisen edellytykset eivät
         selvästi täyty. Asianosaiset vastaavat omista oikeudenkäyntikuluistaan.
      
      Tiivistelmä
      1.      Henkilöstö – Kanne – Virkamiehelle vastainen toimi – Ylennyskomitean ehdotus etusijapisteiden myöntämisestä – Ehdotus ei ole
            virkamiehelle vastainen toimi
               (Henkilöstösääntöjen 25 artiklan 2 kohta, 45, 90 ja 91 artikla)
      2.      Henkilöstö – Ylennys – Ylentämättä jääneen virkamiehen tekemä hallinnollinen valitus – Hylkäyspäätös – Perusteluvelvollisuus
            
               (Henkilöstösääntöjen 25 artiklan 2 kohta, 45 artikla ja 90 artiklan 2 kohta)
      1.      Ylennyskomitean tekemä ehdotus joka on tehty komission sisäisellä määräyksellä käyttöön otetun ylennysjärjestelmän mukaisten
         etusijapisteiden myöntämiseksi eri ryhmille, ei ole asianomaiselle vastainen toimi. Ylennyskomiteoilla ei näet ole toimivaltaa
         tehdä päätöksiä etusijapisteiden myöntämisestä. Vaikka henkilöstösääntöjen 25 artiklan toisen kohdan nojalla kaikki asianomaiselle
         vastaiset päätökset on perusteltava, tämä ei edellä sanotun vuoksi päde tällaiseen ylennyskomitean ehdotukseen ylentämättä
         jätetyn virkamiehen osalta.
      
      (ks. 54 kohta)
      2.      Nimittävä viranomainen ei ole ylennysmenettelyn yhteydessä velvollinen perustelemaan ylennyspäätöstä sille, jolle se on osoitettu,
         eikä ehdokkaille, joita ei ole ylennetty. Nimittävä viranomainen on kuitenkin velvollinen perustelemaan päätöksensä, jolla
         hylätään ylentämättä jääneen virkamiehen henkilöstösääntöjen 90 artiklan 2 kohdan nojalla tekemä hallinnollinen valitus.
      
      (ks. 55 kohta)
      Viittaukset:
      Yhteisöjen tuomioistuin: asia C‑343/87, Culin v. komissio, 7.2.1990 (Kok. 1990, s. I‑225, 13 kohta).
      Ensimmäisen oikeusasteen tuomioistuin: asia T‑172/03, Heurtaux v. komissio, 3.2.2005 (Kok. H. 2005, s. I‑A‑15 ja II‑63, 42
         kohta).